

 Αριθμ. Πρωτ.:22-7/7/2023

**Ενωση Εισαγγελέων Ελλαδοσ**

**Προς**

**Τον Πρωθυπουργό της Ελλάδος, κύριον Κυριάκο Μητσοτάκη**

 **Αξιότιμε Κύριε Πρωθυπουργέ,**

Ενόψει της επικείμενης επιλογής του νέου Εισαγγελέα του Αρείου Πάγου, η Ένωση Εισαγγελέων Ελλάδος διακηρύσσει με έμφαση τη διαχρονικά αμετάβλητη και θεσμικά αταλάντευτη θέση της, ότι αυτή επιβάλλεται να γίνει, όπως ήδη έχει σχεδόν παγιωθεί, με προαγωγή ενός εκ των Αντεισαγγελέων του Αρείου Πάγου, λόγω της νομικής θέσης του εισαγγελέα ως αυτοτελούς, ουσιώδους και αναγκαίου, οργάνου της Δικαιοσύνης, με απολύτως διακριτό ρόλο στην απονομή αυτής, αλλά και της προσωπικής και λειτουργικής ανεξαρτησίας του, η οποία, μετά τη σαφή συνταγματική ένταξη των εισαγγελέων στους δικαστικούς λειτουργούς, είναι αντίστοιχη με εκείνη των δικαστών.

Η τυχόν προτίμηση ενός εκ των Αντιπροέδρων ή μελών του Αρείου Πάγου για τη θέση του Εισαγγελέα του Αρείου Πάγου, θα πλήξει καίρια την συνταγματικά κατοχυρωμένη πλήρη ισοτιμία δικαστών και εισαγγελέων και το ελεύθερο φρόνημα των εισαγγελέων, καθώς και το εισαγγελικό γόητρο, δεδομένου ότι η προαγωγή στην εν λόγω θέση αποτελεί προσδοκώμενη θεμιτή υπηρεσιακή κορύφωση κάθε εισαγγελικού λειτουργού.

**Για το Διοικητικό Συμβούλιο της Ένωσης Εισαγγελέων Ελλάδος**

|  |  |  |
| --- | --- | --- |
| **Ο Πρόεδρος** |  | **Ο Γενικός Γραμματέας** |
| Εικόνα που περιέχει σκίτσο/σχέδιο, ζωγραφιά, κρεμάστρα  Περιγραφή που δημιουργήθηκε αυτόματα |  | **Υπογραφή Σέβης** |
|  **Ευάγγελος Μπακέλας** **Εισαγγελέας Εφετών** |  | **Ιωάννης Σέβης****Εισαγγελέας Πρωτοδικών** |